eo ru eo en ru ru eo eo en ru en fr eo eo en la en et en ur eo en sv en eo eo fr ru fr uk eo en eo eu eo pl es fr es en eo eo en en en hbs_lat eo en ru en fr eo eo eo eo eo fr sk en hbs_lat eo en ru en ca eo el ru en hbs_lat eo fr es en eo eo eo en fr eo eo eo en fr uk eo fr es en eo eo eo en de en en eo eo eo en en uk eo eo en ia eo fr fr en uk eo fr en pl eo en ru en sk eo eo eo en en eo en en en en es eo eo eo eo en uk en en eo en es en de eo en de es en ia eo eo eo en de pl en
Vd Bulea; kp logika ŝovo.
Konsiderata plie el la vidpunkto de la aplikeblaj operacioj, sen speciala atento al la detaloj de fakta realigo.
Reĝimo kaj maniero redakti tekston (aŭ alian datumon) esprimata per la intencoj de la redaktanto kaj la enhavo de la informoj; la rezultonta formo de la teksto ne ĉiam evidentas (kaj povas varii en diversaj fizikaj prezentoj). Ekz-e la redaktanto indikas neceson emfazi iun pecon, kiu emfazo povas realiĝi per kursivo sur papero aŭ per la intonacio en voĉlego. Ekz-e HTML, Teĥo kontraste al faksimila redaktado.
Bazaj principoj kaj aplikoj de la matematika logiko, ŝaltalgebro kaj aliaj parencaj metodoj koncernantaj komputadan ekipaĵon.
studo pri la strukturo kaj formoj de valida rezonado sendepende je la signifo de la uzataj terminoj.
studo pri formala logiko kaj pri la fundamento de matematiko per sistema uzado de formala simbolaro (lingvo) evitanta la ambiguon kaj malprecizon de la homa lingvo.
Aparato konektita rekte al la komputilo (kontraste al iu atingebla per reto).
Metodo aplikebla nur al limigitaj partoj de la traktata objekto: loka optimigo.
Kies regiono ne estas pli larĝa ol la konsiderata propra parto de la programo (bloko, modulo, proceduro); kp malloka.
Rekomendindas laŭeble teni objekton loka en tiu bloko (proceduro, funkcio), en kiu ĝi estas senchava. La uzo de lokaj objektoj donas plurajn avantaĝojn:
ĝi evidentigas, ke la rolo de la objekto estas limigita al proceduro (aŭ alispeca regiono), kio normale estas malgranda parto de la tuta programo;
ĝi garantias, ke la tradukilo malkovros misuzojn de loka objekto en aliaj partoj de la programo;
ĝi helpas la tradukilon ŝpari memoron, ĉar la memoro de la lokaj variabloj estas malokupata kiam finiĝas la plenumo de ilia regiono. Tiu memoro iĝas disponebla por aliaj objektoj.
Komputila reto tute situanta en unu ĉambro aŭ en unu konstruaĵo. Tia reto povas arigi ĝis proksimume 500 disponaĵojn. Kp malloka reto; intrareto. Vd stafetringo, eterreto.
Angle: local area network, LAN
Ruse: лokaлbHaя BычиcлиTeлbHaя ceTb, ЛBC
Variablo kiu estas loka objekto.
Precizigo de adresoj en celmodulo aŭ ŝargomodulo, farata de bindilo aŭ ŝargilo por meti la modulon en indikitan memorareon. Estas modifataj la absolutaj adresoj de la objektoj internaj al la modulo; ili alkrementiĝas je la valoro de la origino de la memorareo. Kp relokebla.
En operaciumo aŭ programlingvo (ekz-e C), datumaro (dosiero aŭ rikordo) entenata la lokaĵojn. La uzanto povas ŝalti la deziratan lokaĵaron por asimili sian labormedion al siaj preferoj.
Multe da lokaĵaroj troveblas ĉe ftp://dkuug.dk/i18n/WG15-collection/locales/.
Konvencio por prezenti datumon, valida por koncerna kulturo (lando, etno) kaj necesa por ĝuste asimili programaron.
La normo pri C mencias inter siaj lokaĵoj la sintakson de tempoindiko, monsignojn, la konsiston kaj ordon de la literoj en la alfabeto … Kp lokaĵaro.
Angle: locale category, local custom
lok·nombr·o, kapacito de operacio —
La nombro de operandoj (kp unuloka, duloka operacio).
Noto. Sufiĉe esprimiva estus la termino «valento de operacisimbolo»; ni tamen uzas la formon «loknombro», ĉar ĝi havas paralelojn en la rusa, germana k.a. lingvoj, kaj estas pli sistema («duvalenta» estus iom perpleksiga: ekz-e ĉar + estas unuloka kaj duloka, ĝi havas du loknombrojn; do, oni ne scius, ĉu la frazo «pluso estas duvalenta operacio» signifus «pluso estas duloka» — aŭ «havas du loknombrojn»).
Sensignuma entjero prezentanta kodonon, sen konsidero pri tio, kiom da bajtoj, da kiom longaj bajtoj, en kiu ordo oni uzu por ĝin prezenti.
Lucida Sans Unicode —
TTF-tiparo de Y&Y Inc. Tiun tiparon entenas la pakaĵo Plus! Pack, vendata de Majkrosoft aldone al Windows 95.
Lucida Sans Unicode estas pli riĉa ol WGL4 kaj entenas pli ol 1700 signojn novlatinajn, fonetikajn, diakritajn, grekajn, Cirilajn, hebreajn, teĥnikajn, matematikajn.
Aparataj kaj (precipe) programaj rimedoj por komputila(j) ludo(j). Ekz-e Ĉapelludo de Klivo Lendon.
Grandkapacita speco de lumdisko.
Aparato por legi datumojn de lumdisko per lasera radio. Iam ĝi estas aparte enujigita kaj uzata kiel aŭtonoma ekstera ekipaĵo, iam ĝi estas muntita en la komputilon kiel ties interna organo.
Ruse: пpoиrpыBaTeлb, диckoBoд ПЗy KД
lum·disk·o, optika disko, kompakta disko, codo —
Diskforma datumportilo, funkcianta per lasera registrado kaj legado de datumoj. Laŭ la normo ISO-9660 lumdiskoj havas la diametron 12 cm.
La datumoj povas esti bildoj, sonoj aŭ komputilaj dosieroj (ĉ. 640 Mbajt). Unu sama teĥniko estas uzata por fari komputilajn kaj sonajn diskojn, tamen diversaj datumoj postulas malsamajn legilojn.
Pli speciale, vd nurlegebla komputila lumdisko, viŝebla lumdisko.
Forumoj: news:comp.publish.cdrom.hardware, news:comp.publish.cdrom.software news:comp.publish.cdrom.multimedia.
La terminon «lumdisko», imitantan la koncernan terminon ĉinan (guang1pan2), proponis Lee Sau Dan. Simile, en la Islanda oni nomas ĝin geisladiskur («radi-disko», t.e. «laserradia disko»).
Plej ofte, la kunteksto sufiĉas por kompreni, ĉu «lumdisko» estas nurlegebla komputila lumdisko aŭ sondisko.
La internaciaĵo «kompakta disko» estas neinformiva mistermino. Proprasence «kompakta» signifas «densega», «kunpakita». Male, «lumdisko» formas sistememan komplementon al «magneta disko» (la unua funkcias per magnetismo; la dua, per lumo).
«Alia eblo estas laserdisko, kiun oni uzas en kelkaj landoj sed kies malbona flanko estas, ke ekz-e en Usono laser disk signifas ion tute alian.» [Noto de Marko Rauhamaa]
Angle: compact disc, optical disc
Ruse: oпTичeckий диck, плacTиHka
lum·fibr·o, optika fibro —
Tre fajna, optike pura fibro vitra aŭ plasta, kapabla transmeti lumon de unu sia ekstremo al la alia.
Angle: optical fiber, optical fibre
lum·plum·o, lumkrajono [Pfei] —
Lumsentiva ilo, per kiu oni povas indiki pozicion sur la ekrano fizike ĝin almontrante. Lumplumo estas uzata por enigi koordinatojn kaj estkiel pikilo.
La diakritilo ˘, i.a. la supersigno de la Esperanta ŭ, rondigita hoketo kutime indikanta mallongan prononcon de vokalo. En Teĥo oni povas surmeti lunarkon per \u (ekz-e ŭ = {\u u}). Kp ĉapelo, dukorno.
Noto. [CEED] donis «brevo»n; tamen unue, la vorto jam estas okupita per Vatikano, kaj due (pli grave) por la ideo de mallongo jam estas vorto «kurta» (kp la germanan terminon). Cetere, iuj lingvoj uzas la lunarkon kiel abstraktan modifilon (ekz-e, super G: Ğ, ğ), kaj aliflanke, iuj vortaristoj metas la kurtsignon sub la vokalon (kaj renversas la arkon).
☺ Christer Kiselman atentigis, ke la diakritilo estas turnita ĝuste kiel konvenas «por neŭtrala lingvo: ĉe la ekvatoro (meza linio sur la tero) la lunarko aspektas ĝuste kiel ĝi devas sur esperanta litero».